text: [{"text_idx": "#000002", "text": "A\u0301 yngri a\u0301rum mi\u0301num var ta\u00f0 ikki o\u0301vanligt, at tru\u0301gvandi skiparar, ta\u0301 teir vo\u0301ru heima, gj\u00f8rdu m\u00f8titu\u0301rar t.d. u\u0301r Havn og Klaksvi\u0301k, og samkomur kring oyggjarnar vo\u0301r\u00f0u vitja\u00f0ar. Og so vo\u0301r\u00f0u evangelisk m\u00f8ti hildin, har i\u00f0 vitja\u00f0 var.\nHesin tu\u0301rurin, sum eg havi hug at nevna her, var\u00f0 gj\u00f8rdur fyri 50 a\u0301rum si\u0301\u00f0ani. Hetta var a\u0301 va\u0301ri 1971, at fari\u00f0 var\u00f0 av Havnini vi\u00f0 no\u0301taskipinum So\u0301lborg, sum Eiler Jacobsen a\u0301tti, og hann var sja\u0301lvur vi\u00f0 a\u0301 tu\u0301rinum saman vi\u00f0 konuni, Beintu. Hetta var gj\u00f8rt i\u0301 einari vekingarti\u0301\u00f0 millum ta\u00f0 unga fo\u0301lki\u00f0, sum savna\u00f0ist i\u0301 Bi\u0301bliuklassanum i\u0301 Havn, i\u00f0 var eitt verk, sum Petur Ha\u0301berg sto\u0301\u00f0 a\u0301 odda fyri. Og ta\u00f0 var eitt ynski at r\u00f8kka longur u\u0301t vi\u00f0 evangeliska bo\u00f0skapinum.\nSolei\u00f0is sum vit minnast tu\u0301rin, byrja\u00f0u vit a\u0301 Tv\u00f8royri, og so var fari\u00f0 longur su\u00f0ur a\u0301 oynni. Anna Djurhuus og Meta a\u0301 Fl\u00f8tum, i\u00f0 eru tvi\u0301bur\u00f0asystrar og \u00e6tta\u00f0ar u\u0301r Porkeri, vo\u0301ru vi\u00f0 a\u0301 fer\u00f0ini. T\u00e6r plagdu at syngja duettsangir i\u0301 Bi\u0301bluklassanum og lutto\u0301ku nu\u0301 millum \u201cteirra egnu\u201d i\u0301 Su\u00f0uroy. Meta veit at siga, at hetta var beint a\u0301\u00f0renn pa\u0301skir i\u0301 1971, og at ein pa\u0301skastevna skuldi vera a\u0301 Zarepta beint aftana\u0301.\nHans Djurhuus u\u0301r Va\u0301gi, sum i\u0301 dag by\u0301r og virkar u\u0301t fra\u0301 Malta i\u0301 Hirtshals minnist eisini hesa vitjan og sigur m.a.:"}, {"text_idx": "#000005", "text": "Svenning talar fyri fj\u00f8ld av fo\u0301lki, sum er samankomin a\u0301 bryggjuni i\u0301 Va\u0301gi"}, {"text_idx": "#000006", "text": "Fimti a\u0301r eru farin si\u0301\u00f0ani hesa fer\u00f0, og fleiri teirra, sum si\u0301ggjast a\u0301 myndunum, eru nu\u0301 heima hja\u0301 Harranum. Petur Ha\u0301berg anda\u00f0ist i\u0301 1984, tvi\u0301bur\u00f0arnir Olaf og Dagbjartur Johansen, Eiler Jacobsen, Leivur Kj\u00e6rbo og A\u0301rni Bass eru farnir si\u0301\u00f0ani \u2013 og nu\u0301 um a\u0301rsskifti\u00f0 fo\u0301r Petur Oluf eisini bra\u0301dliga. Ein a\u0301minning i\u0301 sja\u0301lvum s\u00e6r um at okkara ti\u0301\u00f0 her er avmarka\u00f0. Men so gerst ein eisini takksamur fyri minni sum hesi.\nOg hv\u00f8r veit \u2013 kanska fer\u00f0in, vit gj\u00f8rdu i\u0301 1971 hev\u00f0i ty\u0301dning fyri onkran, sum hoyrdi sangin um Jesus og or\u00f0i\u00f0 um Hann. \u00d8ssur"}, {"text_idx": "#000008", "text": "Ein Or\u00f0sins mynduleiki er farin"}]